Frans Kaarle (Itävallan arkkiherttua)

Frans Kaarle (; 7. joulukuuta 1802 Wien – 8. maaliskuuta 1878 Wien, Itävalta-Unkari) oli Itävallan arkkiherttua, keisari Frans I:n poika ja keisari Frans Joosefin isä.

 Suku ja perhe 
Frans Kaarle oli keisari Frans I:n ja tämän toisen puolison, keisarinna Maria Teresan kolmanneksi vanhin poika. Koska hänen isoveljensä, keisari Ferdinand I oli lapseton, Frans Kaarlen oletettiin jatkavan Habsburgin hallitsijasukua. Sekä Ferdinandia että Frans Kaarlea pidettiin jossain määrin heikkolahjaisina, mikä lienee johtunut siitä, että heidän vanhempansa olivat serkkuja.

pienoiskuva|Frans Kaarlen pojat, vas. Ludvig Viktor, Frans Joosef, Kaarle Ludvig ja Maksimilian.
Frans Kaarle avioitui 4. marraskuuta 1824 Baijerin prinsessa Sophien kanssa. Heille syntyi kuusi lasta:

 Frans Joosef I (Franz Joseph, 1830–1916), Itävalta-Unkarin keisari
 Maksimilian (Ferdinand Maximilian, 1832–1867), Meksikon keisari
 Kaarle Ludvig (1833–1896), kruununperijä
 Maria Anna (1835–1840), kuoli 4-vuotiaana
 kuolleena syntynyt poika (k. 1840)
 Ludvig Viktor (Ludwig Viktor, 1842–1919)

Sophien on sanottu olleen miestään huomattavasti neuvokkaampi ja aktiivisempi vallankäytössä. Frans Kaarle oli ystävällinen luonne, mutta kunniahimon tai päättäväisyyden puuttuessa hänellä ei ollut päätäntövaltaa lastensa kasvatuksen suhteen.

 Toiminta Ferdinandin ja Frans Joosefin valtakausilla 
Frans Kaarle palveli upseerina Itävallan armeijassa, jossa hän sai vuonna 1835 kenraalimajurin ja 1844 sotamarsalkkaluutnantin arvon. Koulutuksensa päätyttyä hän teki muutaman matkan, mutta pysyi muuten sivussa valtion asioista. Hän oli sijaishallituksena toimineen salaisen valtiokonferenssin (Geheime Staatskonferenz) jäsen vuosina 1836–1848. Kun keisari Ferdinand I joutui vallankumouksen aikana luopumaan kruunusta 2. joulukuuta 1848, Frans Kaarle olisi ollut seuraavana perimysjärjestyksessä, mutta arkkiherttuatar Sophie painosti hänet allekirjoittamaan asiakirjan, jolla hän luovutti kruunun edelleen 18-vuotiaalle pojalleen Frans Joosefille. Sen jälkeen hän oli sivussa päätöksenteosta. Hän oli tosin nimellisesti parlamentin ylähuoneen eli herrainhuoneen jäsen vuodesta 1861.

Ystävällisen luonteensa vuoksi Frans Kaarle oli keisarillisen perheen suosituimpia jäseniä. Hän oli Wienin tiedeakatemian kunniajäsen vuodesta 1848.

 Kunnianosoituksia 

 55x55px Kultaisen taljan ritarikunnan ritari (Itävalta, 1817)
 55x55px Pyhän Tapanin ritarikunnan suurristi (Unkari, 1835)
 55x55px Pyhän Hengen ritarikunnan ritari (Ranska, 1824)
 55x55px Pyhän Hubertuksen ritarikunnan ritari (Baijeri, 1824)
 55x55px Pyhän Yrjön konstantinolaisen ritarikunnan senaattorisuurristi (Parma, 1827)
 55x55px Mustan kotkan ritarikunnan ritari (Preussi, 1835)
 55x55px Punaisen kotkan ritarikunnan 1. luokka (Preussi)
 55x55px Uskollisuuden ritarikunnan suurristi (Baden, 1835)
 55x55px Zähringenin leijonan ritarikunnan suurristi (Baden, 1835)
 55x55px Pyhän Andreaksen ritarikunnan ritari (Venäjä, 1835)
 55x55px Pyhän Aleksanteri Nevskin ritarikunnan ritari (Venäjä, 1835)
 55x55px Valkoisen kotkan ritarikunnan ritari (Venäjä, 1835)
 55x55px Pyhän Annan ritarikunnan 1. luokka (Venäjä, 1835)
 55x55px Ludvigin ritarikunnan suurristi (Hesse, 1837)
 55x55px Guelphin kuningashuoneen ritarikunnan suurristi (Hannover, 1839)
 55x55px Pyhän Yrjön ritarikunnan ritari (Hannover, 1847)
 55x55px Württembergin kruunun ritarikunnan suurristi (Württemberg)
 55x55px Serafiimiritarikunnan ritari (Ruotsi-Norja, 1850)
 55x55px Tuoksuruutakruunun ritarikunnan suurristi (Saksi, 1856)
 55x55px Pietari Fredrik Ludvigin ritarikunnan suurristi kruunulla (Oldenburg, 1858)
 55x55px Saksilais-ernstiläisen suvun ritarikunnan suurristi (Saksin herttuakunnat, 1859)
 55x55px Etelän Ristin ritarikunnan suuurristi (Brasilia)
 55x55px Henrik Leijonan ritarikunnan suurristi (Braunschweig)
 55x55px Vapahtajan ritarikunnan suurristi (Kreikka)
 55x55px Pyhän Joosefin ritarikunnan suurristi (Toscana)
 55x55px Pyhän Ferdinandin ja ansion ritarikunnan suurristi (Molempiain Sisiliain kuningaskunta)

Lähde:

 Lähteet 

 Aiheesta muualla 

Luokka:Itävallan arkkiherttuat
Luokka:Habsburgin hallitsijasuku
Luokka:Itävaltalaiset kenraalit
Luokka:Vuonna 1802 syntyneet
Luokka:Vuonna 1878 kuolleet